посочения вредител. Поради това е пропорционално да се създадат специални изисквания за придвижването на посочените растения в рамките на Съюза. За придвижването на тези растения в рамките на заразените зони или от заразените към буферните зони е пропорционално и прилагането на не толкова строги изисквания колкото изискванията за придвижването им извън демаркационните области.
 (12)С цел да се улесни търговията, като същевременно се защитава здравето на растенията, и с оглед на естеството на посочения вредител растенията гостоприемници с произход от трета държава, в която вредителят не присъства, следва при въвеждането им в Съюза да се придружават от фитосанитарен сертификат, включително от допълнителна декларация, че съответната държава е свободна от посочения вредител.
 (13)За да се гарантира, че растенията гостоприемници, въвеждани в Съюза от райони на трети държави, за които е известно, че в тях присъства посоченият вредител , са свободни от него, изискванията за тяхното въвеждане в Съюза следва да бъдат подобни на изискванията, определени за придвижването на посочените растения с произход от демаркационни области.
 (14)Предвид най-новите научно-технически данни дейностите за наблюдение, извършвани от трети държави с цел потвърждаване на отсъствието на посочения вредител в области от тяхната територия или в производствени обекти, за които е разрешено да извършват износ за Съюза, също следва да станат по-интензивни.
 (15)Следва да се установят правила по отношение на официалните проверки на придвижването на посочените растения от демаркационните области към останалата част от територията на Съюза, както и на въвеждането в Съюза на растения гостоприемници от трети държави. Тези правила следва да са пропорционални, ефективни и да отчитат разпоредбите на Регламент (EС) 2017/625 на Европейския парламент и на Съвета
 8
 , който започна да се прилага на 14 декември 2019 г.
 (16)Поради това Решение за изпълнение (ЕС) 2015/789 следва да бъде отменено.
 (17)Що се отнася до дейностите за наблюдение, извършвани в области на територията на Съюза, за които е известно, че вредителят не се среща, или където се прилага дерогация по отношение на определянето на демаркационните области, както и в области, или производствени обекти в трети държави, е подходящо да се даде достатъчно време на държавите членки и на третите държави да планират тези дейности, така че с тях да се осигури необходимата степен на статистическа достоверност. Изискванията, свързани с тези дейности за наблюдение, следва съответно да се прилагат от 1 януари 2023 г.
 (18)Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 ГЛАВА I
 ОПРЕДЕЛЕНИЯ
 Член 1
 Определения
 За целите на настоящия регламент се прилагат следните определения:
 а)„посоченият вредител“ означава Xylella fastidiosa (Wells et al.) и всеки от неговите подвидове;
 б)„растения гостоприемници“ означава всички растения за засаждане, различни от семена, принадлежащи към родовете или видовете, изброени в приложение I;
 в)„посочените растения“ означава растенията гостоприемници за засаждане, различни от семена, принадлежащи към родовете или видовете, изброени в приложение II, и за които е известно, че са възприемчиви към конкретните подвидове на посочения вредител.
 ГЛАВА II
 ГОДИШНИ НАБЛЮДЕНИЯ ЗА ПРИСЪСТВИЕТО НА ПОСОЧЕНИЯ ВРЕДИТЕЛ И ПЛАНОВЕ ЗА ДЕЙСТВИЕ ПРИ ИЗВЪНРЕДНИ СИТУАЦИИ
 Член 2
 Наблюдения за